Eri Klas

Eri Klas (7. juuni 1939 Tallinn – 26. veebruar 2016 Tallinn) oli juudi rahvusest Eesti dirigent. Eri Klas oli üks tuntumaid Eesti muusikuid maailmas. Ta juhatas enam kui sadat sümfooniaorkestrit[viide?] neljakümnelt maalt[viide?]. Estoniaga oli Eri Klas seotud alates 1965. aastast. Seal töötas ta dirigendi, kunstilise juhi ja Eesti NSV Riikliku Akadeemilise Ooperi- ja Balletiteatri Estonia peadirigendina aastail 1975–1994, aastast 1994 audirigendina.[viide?] Estonias juhatas ta üle poolesaja ooperi[viide?]. Alates 2004. aastast oli Klas Rahvusooper Estonia nõukogu esimees, 9. juunil 2005 sai ta Estonia nõukogu juhiks. 2002. aastast oli Eri Klas Tallinna Filharmoonia kunstiline juht. Ta tegi koostööd nimekate solistide Gidon Kremeri, Tatjana Gridenko, Natalja Gutmani ja paljude teistega. Klas salvestas hulgaliselt heliplaate koos mitme muusikakollektiiviga. Aastail 1985–1990 oli Eri Klas Stockholmi Kuningliku Ooperi peadirigent, alates 1990. aastast Soome Rahvusooperi külalisdirigent, 1991–1996 Ǻrhusi Sümfooniaorkestri peadirigent, alates 1996. aastast Hollandi Raadio Sümfooniaorkestri peadirigent, 2003. aastast sama orkestri peakülalisdirigent ja alates 1998. aastast Tampere Filharmoonia kunstiline juht.[viide?] Valik orkestreid, mida Eri Klas juhatas: Euroopas Berliini Filharmoonikud ja Müncheni Filharmoonikud Pariisi Opéra Sümfooniaorkester London: BBC Sümfooniaorkester Haag: Het Residentie Orkest Ameerika Ühendriikides Cleveland Orchestra Chicago Sümfooniaorkester Bostoni Sümfooniaorkester Los Angelese Sümfooniaorkester Detroiti Sümfooniaorkester San Francisco Sümfoonia ja Washington National Symphony Orchestra Aasias ja Okeaanias Tokyo Sümfooniaorkester Sydney Sümfooniaorkester Adelaide'i Sümfooniaorkester Brisbane'i Sümfooniaorkester Melbourne'i Sümfooniaorkester 1991. aastal valis Eesti Vabariigi Ülemnõukogu Eri Klasi Eesti Rahvuskultuuri Fondi nõukogu esimeheks. Selle fondi nõukogu esimees oli ta elu lõpuni. 1978 Eesti NSV rahvakunstnik 1986 NSV Liidu rahvakunstnik 1988 Eesti Teatriliidu muusikaauhind 1989 Eesti Rahvusmeeskoori audirigent 1989 Rootsi Põhjatähe I järgu rüütliristi kavaler 1992 Soome Lõvi I järgu komandöri medali kavaler 1992 Eesti Vabariigi kultuuripreemia (kontserttegevuse eest ja muusika propageerimise eest rahvusvahelises ulatuses) 1994 Rahvusooper Estonia audirigent 1994 Eesti Muusikaakadeemia audoktor 1998 Eesti Kultuurkapitali helikunsti aastapreemia (väljapaistev kontserttegevus 1998. aastal) 1999 Valgetähe III klassi teenetemärk 1999 Tallinna vapimärk 1999 UNICEFi hea tahte saadik 2008 Gustav Ernesaksa koorimuusika peastipendium 2009 Eesti Muusikanõukogu muusikapreemia (aastakümnete pikkuse väljapaistva dirigenditegevuse eest) 2009 Eesti Olümpiakomitee teenetemärk 2010 Sõpruse orden (Venemaa) 2012 Balti Täht 2013 Eesti Vabariigi kultuuripreemia elutöö eest Alates 7. juunist 2019 sõidab Tallinnas temanimeline tramm. "Kes ma olen?" Tallinn 1999. ISBN 9985-70-038-4. Eri Klas määratles end olevana juudi rahvusest. Sellest hoolimata pidas dirigent Neeme Järvi teda "tõeliseks eestlaseks". Eri Klasi ema oli pianist ja pedagoog Anna Klas. Eri Klasi isa Eduard jäi Saksa okupatsiooni algul oma vanemate juurde Eestisse, kui ema Anna koos väikese Eriga evakueerus Nõukogude Liidu tagalasse. Isa hukati sügisel 1941. 1966. aastal sündis Eri Klasil tütar Marina. Marina Roosi (sünd. Mitt) ema on endine akrobaat ja varieteetantsija Anita Mitt. Aastatel 1966–1968 oli Eri Klas abielus ooperilaulja ja näitleja Nieves Lepaga (sündinud Redi). Abielust sündis 1967. aastal tütar, näitleja Diana Klas. Eri Klas oli peaaegu 20 aastat abielus baleriin Ülle Ullaga. 1992. aastast oli Eri Klas abielus pianist Ariel Klasiga (1952), kelle tütred eelmistest abieludest Angelika Klas-Fagerlund (1974) ja Marion Elvilä (sündinud Melnik;1982) on Soome ooperilauljad. Eri Klas elas üle mitu mikroinsulti. Neist ühe toimumise ajal oli ta autoroolis. 1994. aasta 20. aprillil põhjustas ta Tallinna–Tartu maantee 130. kilomeetril Põltsamaa ristmikul liiklusõnnetuse, milles üks inimene sai surma. Politsei algatas kriminaalasja, kuid see lõpetati kuriteokoosseisu puudumise tõttu. Eri Klas ise väitis: "Mul kadus pilt eest ära verevarustushäirete tõttu." Eri Klas suri 26. veebruaril 2016 raske haiguse tagajärjel. "Kes? Mis? Kus?" 2006, lk. 85 Eri Klas, Kes ma olen? (Tallinn: Eesti Entsüklopeediakirjastus, 1999), lk 258–259. "Eesti Rahvuskultuuri Fond. Esimene tegevusaasta 1991–1992. Ülevaade esimesest tegevusaastast". Originaali arhiivikoopia seisuga 6. juuni 2014. Vaadatud 12. veebruaril 2012. Eesti Rahvuskultuuri Fond. Nõukogu liikmed. (vaadatud 12.02.2012). Eesti riiklike teenetemärkide kavaleride andmebaas presidendi kantselei kodulehel (president.ee). Eesti Muusikanõukogu muusikapreemia laureaadid 2009 Medvedev autasustas Eri Klasi ordeniga ERR, 22. oktoober 2010 Vesta Reest. Päikesepoiss Eri Klas sai nimelise trammi Pealinn.ee, 10.06.2019. "Vaated! Vaated? Vaated.", trükisest Binokkel nr. 2 September 2004. Merike Teder, Hendrik Alla (26. veebruar 2016). "Suri armastatud dirigent Eri Klas". Postimees. Vaadatud 26. veebruaril 2016. In memoriam Eri Klas Postimees, 27. veebruar 2016 Marion Melnik Soome muusika portaalil Meteli.net Eri Klas, Kes ma olen? (Tallinn: Eesti Entsüklopeediakirjastus, 1999), lk 261. Kadri Paas. "Eri Klas: "Mõistus toimis, kuni tekkis verevarustushäire!"" Õhtuleht 12. juuli 2006 Kangur, Paavo: Eriline: Eri Klas. Kirjastus Kunst, 2014. ISBN 978-9949-486-73-1. Intervjuu Eri Klasiga "Plaanitud aeg" / Piret Kooli suvi 2004 Binokkel (ajakiri) Passionaarne Eri Klas, Postimees, 6. detsember 2007 Priit Kuusk. Eri Klas juhatab külalisdirigendina Belgia Rahvusorkestrit ERR, 16. jaanuar 2009 Priit Kuusk. Eri Klas juhatab Moskva "Ristimisnädala" festivali lõpuõhtut ERR, 31. jaanuar 2009 Priit Kuusk. Eri Klas dirigeerib kolmel õhtul taas Moskvas ERR, 17. veebruar 2009 Toomas Velmet. Kes sa oled, Eri Klas? Sirp, 5. juuni 2009 Rein Veidemann. Eri Klas: elu ise on ju kingitus, mida ei kulutata, vaid mis on antud jagamiseks Postimees, 6. juuni 2009 "Pidu vihmas ja päikeses" ERR-i arhiivis (Režissöörid Helle Karis ja Peter Murdmaa, operaator Peter Murdmaa, heli Tiina Andreas (Film Audio), montaaž Helle Karis. Tootja Myth Film, 2009) Kino, kino: KINO, KINO. Juuni 2012. ERR, 2012 (Eri Klasi loominguline natuur on kajastatud dokumentaalfilmides "Dirigendi kõla" ja "Pidu vihmas ja päikeses". Kõnelevad Eri Klas, filmide autorid Peter Murdmaa ja Helle Karis-Murdmaa ja kultuuriministeeriumi filminõunik Edith Sepp. Intervjueerija Mirje Mändla). Eri Klas saab Venemaa president Medvedevilt ordeni Delfi, 21. oktoober 2010 Biograafia ESBL-is Teet Korsten. Maestro Eri Klas: Pimedana võiks veel elada, aga kui sa muusikast midagi ei saa… Postimees 26. veebruar 2016 Suri armastatud dirigent Eri Klas Delfi 26. veebruar 2016 Suri dirigent Eri Klas Õhtuleht 26. veebruar 2016